BECKWITH] TEXT AND TRANSLATION 373 
No ka manao o Aiwohikupua no Moaulanuiakea, 0 Laieikawai, oia 
kona mea i manao ai e kii i wahine nana. No ke mea, manua aku 
o kona lohe ana i keia mau mea, ua olelo paa o Aiwohikupua, aole e 
lawe i kekahi wahine o keia mau mokupuni i wahine mare nana; 
ua olelo ola, aia kana wahine makemake noloko o Moaulanuiakea. 
A pau ke kamailio ana a na’lii no keia mau mea, a me ka walea 
ana e like me ka mea mau o ka puka malihini ana. A mahope koke iho 
oia mau la, lawe ae la o Aiwohikupua i kahi o Kauakahialii, i kanaka 
lawelawe imua o kona alo, me ka manao o Aiwohikupua o kela wahi 
kanaka ka mea e loaa ai ko ke Alii makemake. 
A no keia kumu, hoolilo loa ae la o Aiwohikupua 1 ua wahi kanaka 
nei i poo kiekie maluna o na mea a pau, o ko ke Alii mau aina a pau, 
ame na kanaka a pau loa, na’lii a me na makaainana, ma kona ano 
Kuhina Nui. : 
A lilo ae la ua wahi kanaka nei i mea nui, huahua mai la na puna- 
hele mua a Aiwohikupua, aka, he mea ole lakou i ko ke Alii manao. 
